Föderaalpolitsei soovitas ametnikel Abramovitši taotlus tagasi lükata, sest kahtlustatakse, et ta võib olla seotud rahapesuga või omada kontakte kuritegelike organisatsioonidega, vahendab BBC News.

Väited põhinevad kinnitamata politsei kahtlustustel, mis tulid avalikuks, kui Zürichi kirjastaja Tamedia sai oma valdusse politsei kirjutatud kirja.

Inglismaa Chelsea jalgpalluklubi omaniku Abramovitši advokaat ütles, et miljardäril ei ole kunagi olnud ega ole teda ka süüdistatud sidemetes kuritegelike organisatsioonidega.

Abramovitš võitles ka kohtus selle loo avaldamise vastu. Tamedia grupp võitis aga selle võitluse ning selle väljaanded, näiteks 24 heures, on teatanud, et Šveitsi Politsei Liiduamet pidas Abramovitši potentsiaalset viibimist riigis ohuks avalikule julgeolekule ja Šveitsi mainele.

Politsei ei põhjendanud teadete kohaselt oma väidet.

Abramovitši advokaat Daniel Glasl ütles, et on äärmiselt pettunud konfidentsiaalse informatsiooni avaldamise pärast.

Oligarh lootis kinnitada oma juriidiliseks elukohaks Šveitsi Alpides asuva Verbier’ kuurordi.

Varem sel aastal võttis ta oma taotluse tagasi, et uuendada Briti viisat.

Abramovitš on Iisraeli meedia teatel võtnud Iisraeli kodakondsuse. Iisraeli annab kodakondsuse kõigile riiki kolivatele juutidele.

Iisraeli kodanikud saavad Suurbritanniasse viisavabalt, Venemaa kodanikud aga mitte.